C 88/56
MT
Il-Ġurnal Uffiċjali tal-Unjoni Ewropea
24.2.2022
L-analiżi tal-ħamrija turi li hemm tliet tipi ewlenin.
L-ewwel nett, hemm il-ħamrija taflija u tal-ġebla tal-ġir li tinsab fl-aktar parti fit-Tramuntana taż-żona koperta mid-denominazzjoni.
Din hija r-riżorsa bażika għat-tkabbir tad-dwieli f’Rioja Alavesa u Rioja Alta.
Imbagħad, f’din tal-aħħar u f’Rioja Oriental, hemm ukoll ħamrija taflija alluvjali u b’ħafna ħadid li tipproduċi nbejjed b’palat aktar baxx minn dawk imsemmija qabel.
F’termini ekonomiċi, l-inbid jammonta għal 20 % tal-PDG tar-reġjun.
Dan, flimkien mal-fatt li l-inbid ilu jitkabbar firreġjun minn żmien il-qedem, ifisser li r-reġjun huwa dipendenti fuq is-sostenibbiltà tat-tkabbir tal-inbid u li jittieħed vantaġġ sħiħ mill-kundizzjonijiet naturali deskritti.
B’mod partikolari, hemm l-ispeċjalità tal-maturazzjoni talinbejjed, li rriżultat f’waħda mill-ogħla konċentrazzjonijiet ta’ btieti tal-ballut fid-dinja.
8.2.
Inbid spumanti ta’ kwalità Filwaqt li d-denominazzjoni hija assoċjata l-aktar mal-produzzjoni ta’ nbejjed bla gass, xi kantini tal-inbid madankollu ilhom jipproduċu nbejjed spumanti ta’ kwalità bil-metodu tradizzjonali minn nofs is-seklu dsatax, u għalhekk għandhom l-għarfien u l-esperjenza.
Il-freskezza u l-aċidità huma żewġ elementi ewlenin fil-produzzjoni tal-inbejjed spumanti ta’ kwalità.
Iż-żona koperta mid-denominazzjoni tinsab f’żona ta’ temperaturi aktar friski fuq l-iskala Winkler.
Dan jikkontribwixxi għal ċikli qosra ta’ tkabbir li jirriżultaw f’sajran fenoliku korrett mingħajr livelli għoljin ta’ qawwa alkoħolika: karatteristiċi li jipprovdu l-punt tat-tluq ideali għall-produzzjoni ta’ dawn l-inbejjed.
9.
Rekwiżiti oħra applikabbli (ippakkjar, tikkettar, rekwiżiti addizzjonali) Qafas legali: Fil-leġiżlazzjoni nazzjonali Tip ta’ rekwiżit ieħor: L-ippakkjar fiż-żona ġeografika demarkata Deskrizzjoni tar-rekwiżit: L-inbejjed li għandhom jiġu kkummerċjalizzati bid-denominazzjoni ta’ oriġini kkwalifikata Rioja jridu jiġu bbottiljati f’kantini tal-inbid irreġistrati li huma awtorizzati mill-Bord Regolatorju.
Inkella, ma jistgħux jużaw id-denominazzjoni.
Dan ir-rekwiżit ġie stabbilit b’reazzjoni għall-fatt li hemm riskju akbar li tiġi affettwata ħażin il-kwalità tal-prodott finali jekk jiġi ttrasportat u bbottiljat barra ż-żona tal-produzzjoni milli kieku dawk l-operazzjonijiet iseħħu f’dik iż-żona.
Ir-rekwiżit iservi biex jipproteġi r-reputazzjoni tajba tal-inbid ta’ La Rioja billi jissaħħaħ il-kontroll talkaratteristiċi speċjali u tal-kwalità tiegħu.
Dan jipproteġi d-denominazzjoni ta’ oriġini kkwalifikata li jibbenefikaw minnha l-produtturi kkonċernati kollha.
Id-deċiżjoni ġiet ikkonfermata b’sentenza tal-Qorti tal-Ġustizzja tal-Unjoni Ewropea tas-16 ta’ Mejju 2000.
Qafas legali: Fil-leġiżlazzjoni nazzjonali Tip ta’ rekwiżit ieħor: Dispożizzjonijiet addizzjonali relatati mat-tikkettar Deskrizzjoni tar-rekwiżit: Il-kelma RIOJA trid tidher b’mod prominenti fuq it-tikkettar.
L-elementi li ġejjin iridu jidhru taħt il-kelma RIOJA: il-kliem “Denominación de Origen Calificada” (Denominazzjoni ta’ Oriġini Kkwalifikata); is-siġill tal-Bord Regolatorju; l-isem tad-ditta; l-isem jew l-isem tan-negozju ta’ kantina tal-inbid irreġistrata jew isem kummerċjali.
It-termini “bittija” u “injam” ma għandhomx jintużaw fil-kummerċjalizzazzjoni, ir-reklamar jew it-tikkettar talinbejjed sakemm jitlesta l-proċess ta’ maturazzjoni.
L-isem ta’ żona jew muniċipalità jista’ jintuża jekk l-għeneb ikun minn hemm u l-inbid ikun ġie prodott, imqaddem (jekk applikabbli) u bbottiljat hemmhekk.
15 % (mass.) tal-għeneb użat biex isir l-inbid jista’ jiġi minn vinji rreġistrati li jinsabu f’muniċipalitajiet li jmissu maż-żona jew il-muniċipalità fejn ikun ibbażat l-operatur.
Għandha tiġi pprovduta evidenza li dak il-perċentwal ta’ għeneb se jkun disponibbli fuq bażi esklużiva għal perjodu ta’ mill-inqas 10 snin konsekuttivi.